Foto: Instagram

DOK SE Tomislav Karamarko i HDZ iz petnih žila trude pridobiti Božu Petrova i MOST na svoju stranu, Borna Rajić već je proglasila njihovu pobjedu na izborima. Štoviše, smislila je i način kako je proslaviti.

"Pobjedu ću proslaviti formalnim učlanjenjem u HDZ", poručila je preko Facebooka bivša žena kralja mlijeka Luke Rajića.

Tekst se nastavlja ispod oglasa

Pobjedu ću proslaviti formalnim učlanjenjem u HDZ!!! 󾍘🏻󾍘🏻󾍘🏻 Posted by Borna Rajic on 9. studeni 2015

Borna tijekom predizborne kampanje nije skrivala na čijoj je strani, pa je tako sva ponosna sudjelovala na skupu Hrvatske demokratske zajednice u zagrebačkoj Areni, a s fanovima je posljednjih tjedana podijelila nekoliko političkih mudrosti.

"Svatko kome Domovinski rat, te lik i djelo dr.Franje Tuđmana nisu neupitne svetinje, neposredno ugrožavaju hrvatski državni suverenitet te kulturni i povijesni identitet nas Hrvata", "Domoljublje nije politika, domoljublje je opstanak" i sad već legendarna rečenica "Nijedan Hrvat, domoljub i vjernik ne može glasati za Zorana Milanovića i SDP osim ako se nije zabunio", njeni su savjeti kako biti pravi Hrvat.